รมว.อนุทิน เผยกระทรวงสาธารณสุขพร้อมแล้ว! จัดการฉีดวัคซีนโควิด-19 ให้นายกรัฐมนตรีและคณะรัฐมนตรี พรุ่งนี้ [12 มี.ค.64]
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงความพร้อมในการฉีดวัคซีนป้องกันโควิด-19 ให้กับ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในวันพรุ่งนี้ (12 มี.ค.2564) ว่า ขณะนี้การตรวจ Lot Release ของบริษัท แอสตราเซเนกา ขณะนี้เรียบร้อยแล้ว ด้านสถาบันบําราศนราดูร ก็พร้อมที่จะให้บริการตามมาตรฐานและขั้นตอนการฉีดอย่างปลอดภัย ซึ่งได้เรียนกับท่านนายกฯ แล้วว่าในวันพรุ่งนี้ผู้ที่จะฉ๊ดวัคซีนให้กับท่านคือ ศ.นพ.ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก ภาควิชากุมารเวชศาสตร์ คณะแพทยศาสตร์ จุฬาลงกรณ์มหาวิทยาลัย และที่ปรึกษาสถานการณ์โควิด-19 ไม่เพียงแต่การเตรียมฉีดให้ท่านนายกฯ ยังเตรียมสำหรับคณะรัฐมนตรีท่านอื่นด้วย โดยจะแนกเป็น 2 กลุ่ม คือกลุ่มที่อายุมากกว่า 60 ปีขึ้นไปจะบริการฉีดวัคซีนของบรัทแอสตราเซเนกา ส่วนกลุ่มอายุน้อยกว่า 60 ปี จะให้บริการฉีดวัควีนของบริษัทซิโนแวค        ส่วนพรุ่งนี้จะมีคณะรัฐมนตรีมารับวัคซีนทุกคนหรือไม่นั้น นายอนุทิน กล่าวว่า ท่านนายกได้สั่งการให้เข้ารับการฉีดวัคซีน เพื่อสร้างความมั่นใจให้ประชาชน อย่างไรก็ตาม การฉีดวัคซีนโควิด-19 เป็นไปตามความสมัครใจหากใครไม่ประสงค์รับวัคซีนก็ไม่บังคับ แต่เบื้องต้นไม่มีใครปฏิเสธเรื่องการรับวัคซีน ทั้งนี้ยืนยันการฉีดวัคซีนมีความปลอดภัย ส่วนตัวที่รับวัคซีนไปตั้งแต่วันแรก 28 ก.พ. ที่ผ่านมาก็เป็นปกติดีไม่มีอาการข้างเคียง ทั้งนี้ตนเองจะเข้ารับการตรวจหาภูมิคุ้มกันอีกครั้งในสัปดาห์หน้า